„nacrt prijedloga“

**GRADSKO VIJEĆE**

Na temelju članka 36. stavak 13. *Zakona o održivom gospodarenju otpadom* („Narodne novine“ RH br. 94/13, 73/17, 14/19 i 98/19 ) i članka 35. *Statuta Grada Knina* („Službeno glasilo Grada Knina“ br. 3/21), Gradsko vijeće Grada Knina, na sjednici održanoj dana \_\_\_\_\_\_\_\_\_\_\_\_\_ 2021. godine, donijelo je

**O D L U K U**

**o mjerama za sprječavanje nepropisnog odbacivanja otpada i mjerama za uklanjanje otpada odbačenog u okoliš na području Grada Knina**

**Članak 1.**

Ovom Odlukom određuju se mjere za sprječavanje nepropisnog odbacivanja otpada i mjere za uklanjanje otpada odbačenog u okoliš na području Grada Knina.

**Članak 2.**

Nepropisno odbačenim otpadom, u smislu ove Odluke, smatra se naročito:

-otpad koji nije odložen u skladu s odlukama Grada Knina i drugim pozitivnim propisima,

-otpad koji nije odložen na propisani način u spremnike ili druga propisana mjesta, već je jednostavno odbačen u okoliš,

-krupni (glomazni otpad) ostavljen na javnim površinama i okoliš i

-opasni i građevinski otpad odbačen na javnim površinama ili okoliš.

**Članak 3.**

 Mjere za sprječavanje nepropisnog odbacivanja otpada su:

 -uspostava sustava za zaprimanje obavijesti o nepropisno odbačenom otpadu,

 -postavljanje znakova upozorenja o zabrani odbacivanja otpada na lokacijama Grada Knina za koje komunalno redarstvo utvrdi da na njima postoji opasnost za odbacivanje otpada,

 -provođenje stalnog terenskog nadzora od strane komunalnog redarstva radi utvrđivanja postojanja nepropisno odbačenog otpada,

 -uspostava sustava informatičkog evidentiranja lokacija nepropisno odbačenog otpada na području Grada Knina,

 -distribucija letaka o pravilnom načinu zbrinjavanja svih vrsta otpada , a posebice o načinu zbrinjavanja: krupnog (glomaznog) otpada, električnog i elektroničkog otpada, problematičnog otpada, građevinskog otpada, automobilskih guma, zelenog rezanog otpada i biorazgradivog i miješanog komunalnog otpada, sa naznakom telefonskih brojeva tvrtke Čistoća i zelenilo d.o.o., na kojima se mogu dobiti sve informacije o pravilnom zbrinjavanju svih vrsta otpada, te sa naznakom prekršajnih kazni za slučajeve nepropisnog odbacivanja otpada u okoliš i

 -vođenje informatičke evidencije o osobama koje nisu sa tvrtkom Čistoća i zelenilo d.o.o., po njihovoj obavijesti, sklopile ugovor o pružanju javne usluge prikupljanja biorazgradivog i miješanog komunalnog otpada, kao i prikupljanje informacija o tome gdje te osobe odlažu svoj proizvedeni otpad.

**Članak 4.**

1. Grad Knin uspostavio je sustav za zaprimanje obavijesti o nepropisno odbačenom otpadu kao i lokacija odbačenog otpada,
2. Obavijesti o nepropisno odbačenom otpadu može se dostaviti na popunjenom obrascu na adresu elektroničke pošte: grad@knin.hr, osobno predajom popunjenog obrasca u pisarnici Grada ili putem pošte nadležnom upravnom odjelu Grada Knina,
3. Obrazac prijave o nepropisno odloženom otpadu može se preuzeti na internetskoj stranici Grada Knina ili u pisarnici Grada Knina i
4. Obaviješću o nepropisno odbačenom otpadu smatrati će se i svi drugi oblici dostave u pisanom obliku na adresu Grad Knin, Tuđmanova 2, 22300 Knin ili na email:grad@knin.hr..

**Članak 5.**

Radi uklanjanja nepropisno odbačenog otpada u okoliš komunalni redar rješenjem naređuje uklanjanje tog otpada vlasniku nekretnine na kojoj je odložen otpad, odnosno posjedniku nekretnine ako vlasnik nije poznat, odnosno osobi koja sukladno posebnom propisu upravlja određenim područjem (dobrom), ako je nepropisno odložen otpad na tom dobru.

Rješenjem iz prethodnog stavka ovog članka određuje se: lokacija odbačenog otpada, procijenjena količina odbačenog otpada u m3, obveznik uklanjanja otpada te obveze obveznika da otpad ukloni predajom tog otpada osobi za gospodarenje tom vrstom otpada u roku koji ne može biti duži od 6 (slovima: šest) mjeseci od dana zaprimanja rješenja e eventualnu novčanu kaznu propisanu ovom Odlukom.

 Ako komunalni redar utvrdi postojanje opravdane sumnje da je otpad nepropisno odložen na nekretnini, a obveznik uklanjanja ne dopušta pristup radi utvrđivanja činjeničnog stanja u svezi odbačenog otpada, komunalni redar ovlašten je zatražiti nalog suda i asistenciju službenika ministarstva nadležnog za unutarnje poslove radi pristupa nekretnini u svrhu utvrđivanja činjenica.

 Protiv rješenja iz stavka 1. ovog članka može se izjaviti žalba nadležnom Upravnom odjelu Šibensko-kninske županije. Žalba na rješenje nema odgodni učinak.

 Ako se obveznik uklanjanja otpada ne može utvrditi ili ako komunalni redar utvrdi da obveza utvrđena stavkom 1. ovog članka nije izvršena u određenom roku, Grad Knin je dužan u svojem trošku osigurati uklanjanje tog otpada predajom ovlaštenoj osobi za gospodarenje tom vrstom otpada.

 Grad Knin ima pravo na naknadu troškova uklanjanja otpada od obveznika uklanjanja otpada ako je on poznat.

**Članak 6.**

Mjere i postupci za uklanjanje nepropisno odloženog otpada na javnim površinama kojima upravlja Grad Knin ili na drugim nekretninama u vlasništvu Grada Knina, propisani su Odlukom o komunalnom redu Grada Knina.

**Članak 7.**

Grad Knin je dužan, suglasno zakonu, podatke utvrđene rješenjem iz članka 5. ove Odluke, mjesečno unositi u mrežnu aplikaciju sustava evidentiranja lokacija odbačenog otpada koju vodi Agencija za zaštitu okoliša.

**Članak 8.**

Ukoliko je u prethodnoj kalendarskoj godini na području Grada Knina uklonjen nepropisno odbačeni otpad suglasno ovoj Odluci ili Odluci o komunalnom redu Grada Knina, gradonačelnik Grada Knina, dužan je do 31.ožujka tekuće godine, za prethodnu kalendarsku godinu, podnijeti izvješće Gradskom vijeću Grada Knina o lokacijama i količini nepropisno odbačenog otpada i svim troškovima uklanjanja odbačenog otpada.

**Članak 9.**

Gradsko vijeće Grada Knina će temeljem izvješća iz prethodnog članka ove Odluke donijeti odluku o provedbi posebnih mjera sprječavanja odbacivanja otpada u odnosu na lokacije na kojima je u više navrata utvrđeno nepropisno odbacivanje otpada.

**2**

**Članak 10.**

Sredstva za provedbu svih mjera sprječavanja nepropisnog odbacivanja otpada u okoliš i mjera za uklanjanje nepropisno odbačenog otpada u okoliš osiguravaju se u proračunu Grada Knina.

**Članak 11.**

**U obavljanju nadzora po ovoj Odluci komunalni redar ovlašten je:**

1. izdati usmeni nalog fizičkim i pravnim osobama kojim se nalaže radnja u svrhu uklanjanja nepropisno odloženog otpada,
2. rješenjem narediti fizičkim i pravnim osobama kojima se nalažu radnje u svrhu uklanjanja nepropisno odloženog otpada,
3. naplatiti mandatnu kaznu od počinitelja prekršaja na licu mjesta,
4. predložiti izdavanje obvezatnog prekršajnog naloga i
5. pokrenuti prekršajni postupak.

**Članak 12.**

**Postupak prilikom provođenja utvrđenih ovom Odlukom:**

1. po uočenom prekršaju komunalni redar će usmeno upozoriti prekršitelja,
2. ako prekršitelj nastavi ili ponovi prekršaj, komunalni redar će naplatiti mandatnu kaznu na licu mjesta uz izdavanje potvrde o naplaćenoj kazni na licu mjesta i
3. ako prekršitelj odbije platiti mandatnu kaznu na licu mjesta, komunalni redat će predložiti izdavanje obveznog prekršajnog naloga, odnosno pokretanje prekršajnog postupka.

**Članak 133.**

**(1)** Novčanom kaznom od 10.000,00 kuna kazniti će se za prekršaj pravna osoba za koju se rješenjem komunalnog redara, iz članka 5. Ove Odluke, utvrdi da je obveznik uklanjanja nepropisno odloženog otpada u okoliš.

**(2)** Novčanom kaznom od 1.000,00 kuna kazniti će s odgovorna osoba u pravnoj osobi koja počini prekršaj iz stavka 1. Ovog članka.

**Članak 12.**

Novčanom kaznom od 2.000,00 kuna kazniti će se za prekršaj fizička osoba za koju se rješenjem komunalnog redara, iz članka 5. Ove Odluke, utvrdi da je obveznik uklanjanja nepropisno odloženog otpada u okoliš.

**Članak 13.**

Stupanjem na snagu ove Odluke prestaje da važi Odluka o mjerama za sprječavanje nepropisno odbacivanje otpada i mjerama za uklanjanje odbačenog otpada („Službeno glasilo Grada Knina“ br.)

**Članak 14.**

Ova odluka stupa na snagu osmog dana od dana objave U „Službenom glasilu Grada Knina“.

**KLASA:**

**URBROJ:**

Knin,

 **PREDSJEDNIK**

 Dragan Miličević mag. catech.